Objektide kombineerimine ja kujundite konstrueerimine

Sisukord

# Objektide kombineerimine ja kujundite koostamine

Kombineeritud joonistusobjektid käituvad nagu rühmitatud objektid, ainult sa ei saa rühma siseneda ja üksikuid objekte redigeerida.

Kombineerida saab ainult tasapinnalisi objekte.

## Tasapinnaliste objektide kombineerimiseks:

1. Vali vähemalt kaks tasapinnalist objekti.

2. Vali Kujundid - Kombineeri.

Erinevalt rühmast omandab kombineeritud objekt ladumisjärjestuses kõige alumise objekti omadused. Kombineeritud objekti lõhkumisel lähevad objektide algsed omadused kaotsi.

Objektide kombineerimisel jäävad nende kattumise kohtadesse augud.

Näiteks toodud pildil on vasakul kombineerimata objektid ja paremal kombineeritud objektid.

## Kujundite konstrueerimine

Kujundeid saab konstrueerida käskude Kujundid - Moodusta ühend/vahe/ühisosa abil kahest või enamast joonistusobjektist.

Kujundite käsud mõjuvad ainult tasapinnalistele objektidele.

Konstrueeritud kujundid omandavad ladumisjärjestuses kõige alumise objekti omadused.

### Kujundi koostamiseks:

1. Vali vähemalt kaks tasapinnalist objekti.

2. Vali Kujundid ning üks võimalustest:

- Moodusta ühend

- Moodusta vahe

- Moodusta ühisosa.

### Kujundite käsud

Järgneval illustratsioonil on algsed objektid vasakul ja muudetud kujundid paremal.

### Kujundid - Moodusta ühend

Lisab valitud objektide pinnad ladumisjärjestuses kõige alumise objekti pinnale.

### Kujundid - Moodusta vahe

Lahutab valitud objektide pinnad ladumisjärjestuses kõige alumise objekti pinnast.

### Kujundid - Moodusta ühisosa

Valitud objektide kattuv osa moodustab uue kujundi.

Väljaspool kattuvat osa asuvad alad eemaldatakse.

Sarnased teemad

Objektide rühmitamine

Palun toeta meid!